PATVIRTINTA

Šilutės r. Žemaičių Naumiesčio gimnazijos

direktoriaus 2022 m. lapkričio 17 d.

įsakymu Nr. V1-65

**MOKINIŲ, SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS JIEMS BŪNANT ĮSATAIGOJE, VAISTŲ ADMINISTRAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šilutės r. Žemaičių Naumiesčio gimnazija ir Gardamo skyrius (toliau tekste – Gimnazija) mokinių sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas jiems būnant įstaigoje, vaistų administravimo tvarkos aprašas (toliau – tvarkos aprašas) parengtas vadovaujantis 2005 m. gruodžio 30 d. Lietuvos Respublikos Sveikatos apsaugos ministro ir Lietuvos Respublikos Švietimo ir mokslo ministro įsakyme Nr. V-1035/ISAK-2680 „Dėl Visuomenės sveikatos priežiūros organizavimo mokyklose tvarkos aprašo patvirtinimo“, Lietuvos Respublikos Sveikatos apsaugos ministro 2011 m. rugpjūčio 10 d. įsakymas Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“; Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 patvirtinta Lietuvos higienos norma HN 75:2016 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, Lietuvos Respublikos Vyriausybės 2003 m. gegužės 14 d. nutarimu Nr. 590 „Dėl profesijų, darbų ir veiklos sričių darbuotojų bei transporto priemonių vairuotojų, buvusių kartu su nukentėjusiais ar ligoniais nelaimingų atsitikimų ar ūmaus gyvybei pavojingo susirgimo vietose ir privalančių suteikti jiems pirmąją pagalbą, sąrašo patvirtinimo, tai pat įstatymų nustatytų kitų asmenų kompetencijos šiais klausimais nustatymo“.
2. Tvarkos aprašas reglamentuoja mokinių, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendaciją jiems būnant įstaigoje, vaistų administravimo tvarką.

**II SKYRIUS**

**VAISTŲ ADMINISTRAVIMO ORGANIZAVIMAS ĮSTAIGOJE**

1. Mokinių, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendaciją tuo metu, kai jie būna Įstaigoje, administruojami vaistai laikomi Gimnazijos sveikatos kabinete.
2. Administruojamus vaistus mokiniui duoti gali visuomenės sveikatos specialistas, vykdantis sveikatos priežiūrą gimnazijoje, o jam nesant Gimnazijoje, kitas direktoriaus paskirtas pedagoginio profilio specialistas.
3. Vaistų mokiniui administravimas Gimnazijoje vykdomas tik pagal gydytojų rekomendacijas.
4. Jei mokiniui gydytojo paskirti vaistai, kuriuos reikia vartoti tuo metu, kai mokinys būna Įstaigoje, tėvai (globėjai) įstaigos vadovui ir visuomenės sveikatos specialistas, vykdantis sveikatos priežiūrą gimnazijoje ar kitam paskirtam pedagoginio profilio specialistui turi pateikti:
	1. raštišką prašymą-sutikimą, leidžiantį Gimnazijoje administruoti vaistų vartojimą mokiniui pagal gydytojo rekomendacijas tuo metu, kai mokinys būna Įstaigoje;
	2. šeimos gydytojo užpildytą Lietuvos Respublikos sveikatos apsaugos ministro įsakymu patvirtintą statistinės apskaitos formą Nr. 027-1/a „Vaiko sveikatos pažymėjimas“;
	3. gydytojo paskirto vaisto konkrečiam mokiniui receptą;

6.4 Mokinio tėvai (globėjai) vaistus turi pateikti originalioje pakuotėje su informaciniu lapeliu, tinkamu galiojimo laiku. Ant pakuotės turi būti užrašytas mokinio, kuriam skirti vaistai, vardas ir pavardė.

1. Visuomenės sveikatos specialistas, vykdantis sveikatos priežiūrą gimnazijoje ar kitas Gimnazijos direktoriaus paskirtas pedagoginio profilio specialistas pagal gydytojo rekomendacijas, parengia ir su tėvais (globėjais) suderina vaisto vartojimo administravimo planą, kuriame nurodomas vaisto pavadinimas, dozė, vartojimo tvarkaraštis (laikas), vartojimo būdas, galimi pašaliniai efektai.
2. Visuomenės sveikatos specialistas, vykdantis sveikatos priežiūrą gimnazijoje ar kitas Gimnazijos direktoriaus paskirtas pedagoginio profilio darbuotojas vaistus mokiniui paduoda tik tais atvejais, kai mokiniui gydytojo paskirti vaistai turi būti vartojami jam būnant Gimnazijoje.
3. Vaistus mokiniui Gimnazijoje gali duoti ar suleisti ir mokinio tėvai (globėjai), tai suderinę su Įstaigos administracija pagal Tvarkos aprašo 7 punkto reikalavimus.
4. Sergantiems cukriniu diabetu mokiniams, jei Gimnazijoje reikia suleisti insuliną ar nustatyti gliukozės kiekį kraujyje, Gimnazijos administracija privalo sudaryti galimybę Mokinio tėvams (globėjams) pasinaudoti Sveikatos kabinetu, siekiant užtikrinti privatumą ir tinkamas higienos sąlygas.
5. Pirmoji gydytojo paskirto vaisto dozė turėtų būti suvartota mokiniui esant namuose.

**III SKYRIUS**

**VAISTŲ ADMINISTRAVIMO VYKDYMO TVARKA ĮSTAIGOJE**

1. Siekiant išvengti vaisto vartojimo klaidų, kiekvieną kartą prieš duodant mokiniui vaistą patikrinti:
	1. ar tas mokinys, kuriam vaistas paskirtas, išrašytas;
	2. ar tai tas vaistas, kuris paskirtas šiam mokiniui;
	3. ar teisinga vaisto dozė;
	4. ar teisingas laikas;
	5. ar teisingas vaisto vartojimo būdas.
2. Mokinys vaistą turi suvartoti tik stebint visuomenės sveikatos specialistui, vykdančiam sveikatos priežiūrą gimnazijoje ar kitam direktoriaus paskirtam pedagoginio profilio specialistui.
3. Visuomenės sveikatos specialistas, vykdantis sveikatos priežiūrą gimnazijoje ar kitas direktoriaus paskirtas pedagoginio profilio specialistas apie tai, kad mokiniui duoti pagal gydytojo rekomendaciją paskirti vaistai jo buvimo Gimnazijoje metu atžymi/įrašo Sveikatos kabinete esančiame žurnale: data, laikas, vaiko vardas, pavardė, gimimo metai, vaisto pavadinimas, dozė, vartojimo būdas, kas davė vaistus ir pasirašo.
4. Mokinio tėvai (globėjai) informuojami apie tai, kad mokiniui būnant Gimnazijoje buvo jam duoti administruojami vaistai.
5. Sergantiems cukriniu diabetu mokiniams, jei būnant Gimnazijoje reikia suleisti insuliną ar nustatyti gliukozės kiekį kraujyje, Gimnazijos administracija privalo sudaryti galimybę mokinio tėvams (globėjams) pasinaudoti Sveikatos kabinetu, siekiant užtikrinti privatumą ir tinkamas higienos sąlygas.
6. Sveikatos kabinete turi būti sąrašas mokinių, kuriems gydytojo paskirti vaistai yra administruojami Įstaigoje su jų tėvų (globėjų) kontaktiniais telefonais.
7. **SKYRIUS**

**BAIGIAMOSIOS NUOSTATOS**

1. Visuomenės sveikatos specialistas, vykdantis sveikatos priežiūrą gimnazijoje ar kitas Gimnazijos direktoriaus paskirtas pedagoginio profilio specialistas yra atsakingas už mokinių, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas jiems būnant Gimnazijoje, vaistų administravimo organizavimą ir vykdymą.
2. Gimnazija užtikrina informacijos apie mokinio sveikatą konfidencialumą. Informacija apie mokinio sveikatą teikiama tik vaiko tėvams (globėjams). Kitiems asmenims informacija apie mokinio sveikatą teikiama teisės aktų nustatyta tvarka arba pateikus raštišką mokinio tėvų (globėjų) sutikimą.
3. Tvarkos aprašo vykdymo kontrolę vykdo Gimnazijos direktorius.